
Förord till den elektroniska utgåvan

Detta verk har hemtets fra imslp genom Internet-Arkivet og anpassets
for Projekt Runeberg i februar 2014 av Ralph E.

                    N:o 1. Andantino quasi Allegretto

  N:o 1. Andantino quasi Allegretto.

Der staaer et Slot i Vesterled, tækket med gyldne Skjolde; did gaaer
hver Aften Solen ned bag Rosenskyernes Volde. Det Slot blev ei med
Hænder gjort: magelöst staaer det smykket; fra Jord til Himmel naaer
dets Port; vor Herre selv det har bygget.

2. Fra tusind Taarne funkler Guld; Porten skinner som Ravet; Med
Straalestötter underfuld Sig Borgen speiler i Havet. Guds Sol gaaer i
sit Guldslot ind, Skinner i Pupurklæder. I Rosensky paa Borgens Tind
Staaer Lysets Bannere med Hæder.

3. Solenglen svinger Lysets Flag. Vandrer til fjerne Lande; Ham fölger
Liv og Lys og Dag Bag Nattens brusende Vande. Liig Solen farer Livet
hen, Gaaer til Forklaringskysten: Med Glands opdukker Sol igjen Fra
Paradiset i Öster.

                              N:o 2. Andante

  N:o 2. Andante.

Dagen gaaer med raske Fjed: Dagens Börn maae ile. Aftenröden bringer
Fred, Nattens Stjerner Hvile.

2. Lykken gjækker Store, Smaa, Leger med Guldtærning. Lykkeligst at
hvile paa Er fuldendte Gjerning.

3. Lidt dog Store, Mindre Smaa Kan tilgavns fuldbringe; Villien seer
vor Herre paa, Giver Kraften Vinge.

4. Lykkens lunefulde Spil Leger ei med Sjæle; Alting föies som Gud vil
- Her er trygt at dvæle.

5. Blomst skal bære Frugt engang. Höst skal fölge Sommer. Deg er ei saa
travl og lang. Aftenstund dog kommer.

6. Lad ved Dag kun op og ned Lykkens Tærning rulle! Fandt ved Qvel kun
Sjælen Fred, Gik det som det skulde.

                  N:o 3. Andantino. Aftensang for Börn

  N:o 3. Andantino.Aftensang for Börn.

Til vor lille Gjerning ud gik vi Smaa fuldglade; Villien saae den kjære
Gud, hjalp os som vi bade. Nu er Dagens Lys udslukt, lukt er snart vort
Öie; giv vor lille Gjerning Frugt, Fader i det Höie!

2. Du, som viser Dag og Nat Sol og Stjerner Veie! Livets underfulde
Skat Gav Du os i Eie. I hver Barnesjæl paa Jord Har Du lagt en Kjærne
Til en Blomst med himmelsk Flor, Herlig som en Stjerne.

3. Lad den Kjærne underfuld Voxe i vort Indre. Naar det skinner Sol paa
Muld, Og naar Stjerner tindre! Lad det Frö opvoxe smukt Med din
Börnevrimmel, Til at bære evig Frugt I din höie Himmel!

                    N:o 4. Andantino. Sommer-Aftensang

  N:o 4. Andantino.Sommer-Aftensang.

I fjerne Kirketaarnen hist nu Aftenklokkerne ringe. Snart sover liden
Fugl paa Qvist med Hovedet under sin Vinge. Nu samles Frænder kjönt
igjen, som Fugleunger paa Grene; men den, som har slet ingen Ven, han
sidder ved Qvel alene.

2. Snart ruller ud den stille Nat Sit Skyggeflor over Himlen, Og den,
som sidder meest forladt, Seer op imod Stjernevrimlen. Og gjennem
Himmelslöret ud Der skinner Öine fuldklare: Mildt seer den kjære store
Gud Herned med sin Stjerneskare.

3. Han seer til sine Börn da vist. Han seer til Höie og Ringe, Selv til
den lille Fugl paa Qvist Med Hovedet under sin Vinge. Til dem, som
sove, seer han hen, Han vugger Fuglenes Grene; Og den, som har slet
ingen Ven, Han lader ei sidde ene.

4. Det barn, der synes meest forladt, Gud Fader selv vil bevare: Han
sender i den stille Nat Til Jorden sin Engleskare. De sprede deres
Vinger ud, Nar allae Öine sig lukke. Selv vaager hele Verdens Gud Ved
Skabningens store Vugge.

 N:o 5. Andante. ”Bliv hos os! thi det er mod Aften og Dagen helder.”

  N:o 5. Andante.”Bliv hos os! thi det er mod Aften og Dagen helder.”

Luc: Ev: 24 Cap: 29 v:

Bliv hos os, naar Dagen helder, Du kjære Fader og Gud! bliv hos oss,
naar Mörket vælder af Nattens Sluser ud!

2. Henspred over Dal og Höie Dit Stjerneklædebons Flig! Saa lukke vi
trygt vort Öie Og slumre södt hos Dig.

3. Bliv hos os, og vi vil drömme Om Englebörnenes Fred; Din Aand
gjennem Himmelströmme Vil suse til os ned.

4. Og Kongen i Livets Rige Vil favne alle de Smaa; Paa Englenes
Hinnelstige Skal Barnesjæle gaae.

5. Bliv hos os, naar Dagen helder, Du kjære Fader og Gud! Og
Paradiislyset vælder Af Nattens Sluser ud.

                             N:o 6. Maestoso

  N:o 6. Maestoso.

1ste Vers. Den skjönne Jordens Sol gik ned; men Stjerneskarerne funkle.
En större Verdens Herlighed nedglimter nu i de Dunkle.

2det Vers. Alverden som en Kirke stor bag Sky sig hvælver foroven; i
Temlet Krog Guds grönne Jord er skjult som et Blad fra Skoven.

3. Paa mindets Blad i störste Skov Har glade Skabninger hjemme; Hvor
Liv sig rörer til Guds Lov, Det mindste han ei vil glemme.

4. Gud! din Haand alt Stort er smaat, Men kjært det Mindste tillige.
Den Barnesjæl er bjerget godt Som skjuler sig i det Rige.

                             N:o 7. Larghetto

  N:o 7. Larghetto.

Den store stille Nat gaaer frem med Lys fra Himmelens Sale; hvert Lys
er Sol for Sjæles Hjem i höiere Verdners Dale.

2. I himmeloceanets Skjöd Neddukker Nattenm sin Vinge Med alle
Stjernesolens Glöd. Mens Sphærernes Harper klinge.

3. O, Nat, rul dine Verner frem I Oceaner af Himle. Med Priis til Gud
fra Engles Hjem Og Jorderigs Sjælevrimle!

